3+ (TV-kanal 1996)

For den norske TV-kanalen som fikk samme navn igjen i 2022, se TV3+ Norge

3+ var en norsk reklamefinansiert riksdekkende TV-kanal som eksisterte noen måneder i 1996. Kanalen startet sine sendinger 1. juli 1996 og opphørte allerede 1. oktober samme år.

Kanalen var resultat av en sammenslåing av TV6 Norge, ZTV Norge og Sportskanalen. Kanalen hadde meget lave seertall, og ble derfor avviklet etter kun tre måneders drift. 

Morten Støvre var daglig leder for kanalen, som hadde 38 ansatte.VG - 3+ legges ned (01.10.1996 - Side: 53)

Konsept/innhold
Kanalen kjørte ungdommelig med ZTV på ettermiddag og tidlig kveld. Deretter var det bred underholdning med innkjøpte talk show som The Late Show with David Letterman og Ricki Lake. I helgene viste kanalen sport.VG, 26.08.1996 – Side: 36 37

3+ (og TV6) sendt 270 episoder av det amerikanske talkshowet til Ricki Lake. Programmet var 3+ mest sette program og da kanalen ble nedlagt ble programmet flyttet over til TV3.VG, 15.10.1996 – Side: 56

Kanalen sendte også mange program i reprise. Noe som forøvrig kom til yttrykk hos Dagbladets TV-anmelder da kanalen viste filmen Bruce Lee Fights Back flere ganger over kort tid. «...vist utallige ganger på denne kanalen. Er det ikke snart på tide å kjøpe inn en ny film?», skrev TV-anmelderen.Dagbladet (25.7.1996)

Søsterkanaler
De danske kanalene ZTV Danmark, TV6 Danmark og Sportskanalen gjennomgikk en tilsvarende prosess i 1996 og ble til TV3+.Wapedia

Seertall og dekningsgrad
Kanalen hadde like etter lanseringen en dekningsgrad på 27% (ca. 1 million potensielle seere).18.08.1996 – Side: 55

Ricki Lake var kanalens meste populære program med opp til 18 000 seere. Egenproduserte programmer fra ZTV-redaksjonen ble sett av rundt 5000 personer. Blant annet POP TV Live.

En måling utført i september viste at kanalen hadde mindre enn 10 000 seere på 80 prosent av programmene.

Avvikling
Den 1. oktober avviklet kanalen sine sendinger med øyeblikkelig virkning. Kanalen hadde da slitt med svært lave seertall og tilsvarende dårlig økonomi. Styret Modern Times Group, som stod bak 3+, mente i tillegg at den forsterkede konkurransen etter at NRK2 kom på luften og det faktum at kanalen ikke oppnådde noen avtale om videresending via Norsk Lokal TVs stasjoner, var medvirkende til at kanalen måtte legges ned. Kalle Lisberg i TV3 opplyste i tillegg at driftsunderskuddet for 3+ var på vel 30 millioner kroner.VG - 3+ legges ned (01.10.1996 - Side: 53) Både ledelsen og medarbeiderne i kanalen gav distribusjonen skylden for at kanalens avvikling. Kanalen valgte å satse på digital distribusjon og ifølge kanalsjefen var det noe som var litt forut for sin tid. På grunn av dette kunne bare 28 prosent kunne få kanalen inn i stua si og dermed sviktet annonsørene.Dagbladet - KANAL 3+ ER DØD 38 oppsagt i går (1.10.1996)

Personer i kanalen
Morten Støvre, daglig leder for kanalen.
Janne Formoe, programleder for ZTV-redaksjonen.

Referanser

Kategori:Norske TV-kanaler
Kategori:Etableringer i 1996
Kategori:Opphør i 1996